บอร์ด POLAR ไฟเขียวออกหุ้นกู้ 1 พันลบ. ใช้เป็นเงินทุนหมุนเวียน
บอร์ด POLAR ไฟเขียวออกหุ้นกู้ 1 พันลบ. หวังใช้เป็นเงินทุนหมุนเวียน-ขยายธุรกิจ
30 พ.ค. 2560

บริษัท โพลาริส แคปปิตัล จำกัด (มหาชน) หรือ POLAR ระบุว่า ที่ประชุมคณะกรรมการบริษัทเมื่อวานนี้ (29 พ.ค.) อนุมัติการออกและเสนอขายหุ้นกู้ในวงเงินไม่เกิน 1 พันล้านบาท เพื่อใช้เป็นเงินทุนหมุนเวียนในการดำเนินธุรกิจและขยายธุรกิจของบริษัท โดยมอบหมายให้คณะกรรมการบริษัท หรือบุคคลที่คณะกรรมการบริษัทได้รับมอบหมายมีอำนาจในการกำหนดรายละเอียดและเงื่อนไขอื่นๆ ที่เกี่ยวข้องกับการออกและเสนอขายหุ้นกู้ต่อไป ทั้งนี้ บริษัทได้เพิ่มเติมวาระการประชุมเกี่ยวกับการออกและเสนอขายหุ้นกู้ ในการประชุมสามัญผู้ถือหุ้นประจำปี 2560 ที่จะมีขึ้นในวันที่ 21 ก.ค.นี้